**EUROPOS JAUNIMO SOSTINĖS 2021 M. tarybos PROTOKOLAS**

2019-10-22 Nr. TAR1-149

Posėdis įvyko 2019 m. spalio 21 d. 17.00 val.

Posėdžio pirmininkas –Jaunimo reikalų koordinatorė Aistė Valadkienė.

Posėdžio sekretorė Renata Razgienė, Klaipėdos miesto savivaldybės administracijos Socialinių reikalų departamento vyr. specialistė.

Dalyvavo: Laurynas Gečius, Paulius Kavoliūnas, Arvydas Cesiulis, Audrius Paulauskas, Agnė Rudytė, Kornelija Bajorūnė, Indrė Butenienė.

DARBOTVARKĖ.

1. Klaipėdos miesto savivaldybės biudžeto lėšomis dalinai finansuojamų programų finansavimo sąlygų aprašų peržiūra.

2. Kiti klausimai.

1. SVARSTYTA. Klaipėdos miesto savivaldybės biudžeto lėšomis dalinai finansuojamų programų finansavimo sąlygų aprašų peržiūra.

EJST posėdyje dalyvauja iš 9 narių 8 nariai ir pagal EJST nuostatus jeigu darbo grupėje dalyvauja ne mažiau kaip 5 EJST nariai, posėdis yra teisėtas.

A. Valadkienė informavo, kad visiems EJST nariams elektroniniu paštu buvo išsiųsti parengti Klaipėdos miesto savivaldybės biudžeto lėšomis dalinai finansuojamų programų finansavimo sąlygų aprašų projektai ir norėtų aptarti paruoštus finansavimo sąlygų aprašų projektus, išklausyti kitų nuomonės ir priimti sprendimus dėl atitinkamų punktų.

Aprašo 1.6 punkte kitos sąlygos nurodoma, kad paraišką teikiantis subjektas turi per pastaruosius 5 metus subjektas turi būti sėkmingai įgyvendinęs bent 2 tarptautinius ar nacionalinius projektus, kurių vieno sąmatinė vertė būtų ne mažesnė kaip 7 000 Eur. Reikalavimui pagrįsti subjektas turi pateikti užsakovų pažymas arba sutarčių kopijas apie panašaus pobūdžio projektų įgyvendinimą.

A. Valadkienė siūlo išbraukti sumą 7000 Eur.

Pasiūlymui pritarta vienbalsiai.

NUTARTA. Išbraukti sumą.

2. SVARSTYTA. Dėl reikalavimo, kad paraišką teikiantis subjektas per pastaruosius 5 metus turi būti sėkmingai įgyvendinęs bent 2 tarptautinius ar nacionalinius projektus.

L. Gečius informavo, kadangi gali kilti grėsmė dėl to, kad gali nebūti daug organizacijų teikiančių projektus bei galime nesulaukti projektų, pasiūlė reikalavimą sumažinti iki 1 projekto.

A. Cesiulis pasiūlė, kad paraišką teikiantis subjektas per pastaruosius 5 metus turėtų būti įgyvendinęs ne mažiau kaip 2 projektus iš jų ne mažiau kaip vieną tarptautinį.

BALSUOTA.

Dėl pasiūlymo kad paraišką teikiantis subjektas per pastaruosius 5 metus turi būti sėkmingai įgyvendinęs 1 projektą.

Už – 1;

Prieš – 7.

Dėl pasiūlymo, kad paraišką teikiantis subjektas per pastaruosius 5 metus turi būti sėkmingai įgyvendinęs ne mažiau kaip 2 projektus iš jų ne mažiau kaip vieną tarptautinį.

Už – 7;

Prieš – 1.

NUTARTA. Aprašuose palikti reikalavimą, kad paraišką teikiantis subjektas per pastaruosius 5 metus turi būti sėkmingai įgyvendinęs ne mažiau kaip 2 projektus iš jų ne mažiau kaip vieną tarptautinį.

3. SVARSTYTA. Dėl aprašų 2 punkto projekto atrankos kriterijų.

I. Butenienė pasiūlė į projektų atrankos kriterijų kategoriją įtraukti biudžeto išlaidų pagrįstumą.

Pasiūlymui pritarta vienbalsiai.

NUTARTA. Į projektų atrankos kriterijų kategoriją įtraukti biudžeto išlaidų pagrįstumą, bei antrą eilutę suformuluoti taip:

Projekto įgyvendinimo metodologinis ir finansinis pagrindimas ir jaunimo įtraukties strategija.

|  |  |
| --- | --- |
| Sekretorė | Renata Razgienė |
|  |  |
| Pirmininkė | Aistė Andruškevičiūtė |